Liste over Norges revisjonsministre

Liste over Norges revisjonsministre er en liste over statsråder som har vært sjefer i det norske Revisjonsdepartementet. Departementet ble opprettet ved kongelig resolusjon 23. mars 1822 med virkning fra 1. august samme år. Departementet for Revisjonsvesenet, som var det opprinnelige navnet, fikk ansvaret for revisjon og desisjon av samtlige regnskaper som tidligere var revidert og desidert i Finansdepartementet og fagdepartementene. Noen utvalgte saksfelt ble imidlertid fortsatt behandlet utenom Revisjonsdepartementet.

Det var opp gjennom årene en del disputter mellom Stortinget og regjeringen omkring revisjons- og desisjonsansvaret. Grunnlovens § 75k fastslo blant annet at Stortinget skulle «udnævne fem Revisorer, der aarligen skulle gjennemse Statens Regnskaber», men det forekom uenighet om hva som lå i begrepet «gjennemse» og hva som var de «Statens Regnskaber» statsrevisorene skulle ha tilsendt. Disse uoverensstemmelsene ble mindre med tida, men fortsatt ble det ansett som uheldig at det endelige desisjonsansvaret lå hos den utøvende myndighet (regjeringen), og ikke hos den bevilgende myndighet (Stortinget).

I desember 1917 fikk så § 75k en tilføyelse om at Stortinget også skulle «træffe Bestemmelser angaaende Ordningen af Decisionsmyndigheden overfor Statens Regnskabsbetjente». Dermed var det endelig avklart at desisjonsmyndigheten lå hos Stortinget. Dette var ledd i en større omorganisering: 30. januar 1918 vedtok Stortinget at Revisjonsdepartementet skulle nedlegges fra 1. juli 1918, og at Statsrevisjonen (som skulle få seg overført de ansatte i departementet) skulle ha ansvaret for både statens hovedregnskap og regnskapene i de enkelte departementene. I 1938 endret Statsrevisjonen navn til Riksrevisjonen.

Liste over statsråder 

Parlamentarismen i Norge ble innført som sedvanerett i 1884, før den ble grunnlovsfestet 20. februar 2007 i Grunnloven § 15. Denne listen er delt i to deler, en for tida før og en for tida etter innføringen av et de facto parlamentarisk system.

De hyppige statsrådskiftene på 1800-tallet skyldtes delvis regjeringsordningen under unionen med Sverige. Norge hadde da, i tillegg til regjeringen i Christiania, en statsrådsavdeling i Stockholm. Denne bestod av en formann (statsminister) og to statsråder. Regjeringsmedlemmene i Christiania vekslet på å innha statsrådspostene i Stockholm, idet disse skulle skifte årlig. Når derfor revisjonsministeren var utsett til en post i Sverige, måtte det oppnevnes en ny departemenstssjef i Norge. Det samme var tilfelle når revisjonsministeren var medlem i en av de såkalte interimsregjeringene.

Statsråder fra 1822 til 1884

Statsråder fra 1884 til 1918

Noter

Litteratur 
 Jan Debes: Det norske statsråd 1814–1949, Cammermeyers Bokhandel, Oslo, 1950 
 Øyvind Østang: Det norske statsråd 1814–1945, Statsministerens kontor, Aase Grafiske A.S., Stavanger, mars 1996, ISBN 82-993840-0-1

Eksterne lenker
 Norges regjeringer siden 1814, oversikt på regjeringen.no; besøkt 21. februar 2014
 Revisjonsdepartementet. Statsråd 1822 - 1918, regjeringen.no, besøkt 21. februar 2014 
 Arkivverkets side om Revisjonsdepartementet arkivert utgave

 
Revisjonsministre